Diari Oficial de la Generalitat Valenciana


Sumari del DOGV 3275, del 30-06-1998 (1998/5399)

ORDRE de 19 de juny de 1998, de la Conselleria d'Obres Públiques, Urbanisme i Transports, per la qual s'estableix un programa d'ajuda per a la renovació i l'adaptació de la imatge externa del parc mòbil destinat als servei regulars de transport públic de viatgers per carretera, que tinguen trànsits interiors a l'Àrea de Transport Metropolità de València, definida per la Llei 1/1991 de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3275

Data del DOGV
:   30-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5399


Data del document
:   19-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

ORDRE de 19 de juny de 1998, de la Conselleria d'Obres Públiques, Urbanisme i Transports, per la qual s'estableix un programa d'ajuda per a la renovació i l'adaptació de la imatge externa del parc mòbil destinat als servei regulars de transport públic de viatgers per carretera, que tinguen trànsits interiors a l'Àrea de Transport Metropolità de València, definida per la Llei 1/1991 de la Generalitat Valenciana. [1998/X5399]
  
La política de transports de la Generalitat Valenciana, d'acord amb la resta de la seua política global inversora de dotar les àrees metropolitanes, i concretament la de València, d'unes infraestructures de transports i comunicacions que la facen atractiva i la situen en una posició altament competitiva dins de l'espai econòmic de l'Arc Mediterrani Europeu, incorpora alguns programes específics que detallen, tant la qualitat com la quantitat que ha de reunir el servei regular de viatgers en el dit àmbit. Això obliga les empreses concessionàries de transport de viatgers per carretera a realitzar un esforç financer addicional per a renovar el seu material mòbil, a fi d'adaptar-lo a la imatge corporativa i als nivells de qualitat que aquest exigeix, i, fins i tot, en alguns ampliar la seua flota d'autobusos.
  
D'altra banda, cal tenir en compte que, de primer, amb la baixada de mobilitat que provoca la crisi econòmica que s'arrossega des de 1993 i, més recentment, amb l'inici de la fase de recuperació, el desviament de l'augment de mobilitat cap als mitjans de transport privat, s'ha produït, en els últims anys, una forta pèrdua de viatgers en el conjunt dels mitjans de transport públic.
  
Així mateix, també constitueix un objectiu prioritari de la Generalitat Valenciana facilitar la mobilitat de les persones que la tinguen reduïda millorant per a això, entre altres mesures, el parc de vehicles adscrits a concessions per a aconseguir una òptima qualitat i eficàcia en els serveis que siga real i efectiva per a tots els ciutadans. Aquest objectiu convergeix amb les finalitats que es pretenen aconseguir amb la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació.
  
Per tot això, i davant de la forta inversió que suposa per a les empreses del sector l'adquisició de nous autobusos, es planteja la necessitat d'establir un programa plurianual d'ajudes per a la renovació i l'adaptació del parc de les empreses citades en els criteris que s'establiran en el Pla de Transport Metropolità, amb el fi d'aconseguir una prestació dels seus serveis amb la qualitat i la seguretat que un transport metropolità requereix, i suplir així la falta de recursos que aquelles pateixen per a procedir a la renovació del seu parc mòbil.
  
Per això, fent ús de les atribucions que em confereix l'article 35 e) de la Llei de Govern Valencià i el Decret 31/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1. Objecte de les ajudes
  
S'estableix un programa d'ajudes amb aplicació al període 1998-2002 amb l'objecte de renovar i adaptar la imatge externa del material mòbil adscrit a les concessions de serveis regulars de transport públic de viatgers per carretera, integrats dins de l'àmbit competencial de la Generalitat Valenciana, que operen en l'Àrea Metropolitana de València.
  
Article 2. Import de les ajudes
  
Les ajudes seran concedides per un import global de 70.497.430 pessetes, a càrrec de la línia 701 del capítol VII del programa 513.30, Ordenació i Coordinació del Transport Terrestre, del pressupost per a 1998, de la Conselleria d'Obres Públiques, Urbanisme i Transports. El dit import podrà ser ampliat en cas d'existència de disponibilitats pressupostàries.
  
Article 3. Beneficiaris de les ajudes
  
Podran sol·licitar aquestes ajudes els empresaris individuals o les societats mercantils que siguen titulars de concessions de transport públic regular permanent d'ús general de viatgers per carretera, competència de la Generalitat Valenciana, i integrats dins de l'Àrea Metropolitana de València, segons l'àmbit definit en la Llei 1/91, de 14 de febrer, d'Ordenació del Transport Metropolità de l'Àrea de València, i els serveis de la qual tinguen una continuïtat ininterrompuda en les seues expedicions superior a vuit mesos.
  
Article 4. Tipus d'ajudes
  
Les ajudes es concediran pels conceptes següents:
  
a) Ajudes per a renovació de flota
  
Es concediran per a la substitució de vehicles d'edat superior als 12 anys que es troben adscrits a les concessions des de l'1 de gener de 1998. La data de referència per al càlcul de l'edat serà l'1 de gener de cada període.
  
La renovació podrà realitzar-se mitjançant l'adquisició de vehicles nous o usats amb menys de 4 anys d'antiguitat en el moment de la compra i en bon estat de funcionament.
  
b) Ajudes, per a l'adaptació de la imatge externa, que establisca el Pla de Transports Metropolità en els vehicles actualment adscrits a les concessions.
  
Article 5. Quantia de les ajudes
  
Les quanties que es concediran seran les següents:
  
1. Per a substitució de vehicles per altres de nous amb les característiques següents:
  
Vehicles nous de 12 metres:
  
- Suburbans plataforma baixa: un 20% sobre el preu de compra, franc fàbrica, amb un màxim de 5.500.000 pessetes
  
- Suburbans un escaló d'accés: un 15% sobre el preu de compra, franc fàbrica, amb un màxim de 3.000.000 pessetes
  
- Interurbans plataforma alta: un 15% sobre el preu de compra, franc fàbrica, amb un màxim de 2.500.000 pessetes
  
Vehicles nous de 18 metres:
  
- Autobusos articulats amb 1 o 2 escalons d'accés: un 15% sobre el preu de compra, franc fàbrica, amb un màxim de 3.500.000 pessetes
  
Vehicles nous de 10 metres:
  
- Suburbans plataforma baixa: un 20% sobre el preu de compra, franc fàbrica, amb un màxim de 5.000.000 pessetes
  
- Suburbans un escaló d'accés: un 15% sobre el preu de compra, franc fàbrica, amb un màxim de 2.700.000 pessetes
  
- Interurbans plataforma alta: un 15% sobre el preu de compra, franc fàbrica, amb un màxim de 2.300.000 pessetes
  
2. Per a la substitució de vehicles per altres usats, amb les següents característiques:
  
Un 10% del preu d'adquisició amb els següents màxim:
  
Vehicles de 12 metres:
  
- Suburbans plataforma baixa: 2.000.000 pessetes
  
- Suburbans un escaló d'accés: 1.400.000 pessetes
  
- Interurbans plataforma alta: 1.400.000 pessetes
  
Vehicles de 18 metres:
  
- Autobusos articulats amb 1 o 2 escalons d'accés: 1.650.000 pessetes
  
Vehicles de 10 metres:
  
- Suburbans plataforma baixa: 1.750.000 pessetes
  
- Suburbans un escaló d'accés: 1.200.000 pessetes
  
- Interurbans plataforma alta: 1.200.000 pessetes
  
3. Per a la readaptació de la imatge externa dels vehicles actualment adscrits a les concessions, un 80% sobre el cost total del servei (sense IVA), amb els màxims següents:
  
Vehicles de 12 metres: 280.000 pessetes
  
Vehicles de 18 metres: 350.000 pessetes
  
Vehicles de 10 metres: 230.000 pessetes
  
Article 6. Requisits de l'ajudes
  
Per a l'obtenció de les ajudes, s'hauran de complir els requisits següents:
  
a) A més de les condicions tècniques legalment establides sobre prescripcions uniformes relatives a les característiques de construcció dels vehicles de transport públic de viatgers, els vehicles que s'adquirisquen per mitjà del present programa d'ajudes compliran les condicions de qualitat que a continuació s'indiquen:
  
- Els vehicles de tipologia suburbana hauran de ser tots de plataforma baixa, almenys en l'espai de la plataforma entre la porta d'accés i la primera de descens, o bé d'un escaló d'accés, i presentar, com a mínim, les característiques tècniques següents, segons siga la seua grandària:
  
Longitud del bastidor: 18 m 12 m 10 m
  
Nombre de places assegudes: 50 34 28
  
Potència mínima: 260 CV 230 CV 200 CV
  
Aire condicionat: SÍ SÍ SÍ
  
- Els vehicles de tipus interurbans seran de plataforma elevada, i hauran de presentar les característiques tècniques següents, segons siga la seua grandària:
  
Longitud del bastidor: 18 m 12 m 10m
  
Nombre de places assegudes: totes totes totes
  
Potència mínima: 300 CV 270 CV 240 CV
  
Aire condicionat: SÍ SÍ SÍ
  
- En qualsevol cas, els vehicles que s'adquirisquen hauran d'ajustar-se a la imatge externa que establisca el Pla de Transport per al conjunt de la flota metropolitana.
  
b) Les empreses titulars elaboraran un projecte de renovació dels vehicles adscrits a la concessió, per al període 1998-2002, que la Direcció General de Transports haurà d'aprovar, i en el qual s'inclourà:
  
- Relació total dels vehicles actuals que componen la flota de l'empresa, que s'hauran d'indentificar per la matrícula, la marca i el model del vehicle.
  
- Relació de vehicles adscrits amb data de matriculació i d'adscripció a la concessió, així com la targeta de transports corresponent al tipus de servei.
  
- Relació de vehicles que es desitja renovar; s'ha d'indicar l'evolució de l'edat mitjana del parc adscrit a la concessió durant el període de referència.
  
- Memòria explicativa de les característiques del vehicle o vehicles que s'ha de substituir (longitud del bastidor, nombre de places autoritzades assegudes i de peu dret, potència del motor...), així com dels que s'adquiriran, preus de mercat, factura proforma quan procedisca i raons per a l'elecció del model en cada cas.
  
- Pla de finançament dels vehicles que s'han de renovar ajustat a les possibilitats de finançament real de l'empresa: les fonts de procedència dels recursos (propis, subvenció, finançament), i el termini d'amortització dels préstecs per a la seua adquisició.
  
- Dades sobre els costos i els ingressos de la concessió en exercici 1997 (segons model que es facilitarà en la Direcció General de Transports de la Conselleria d'Obres Publiques, Urbanisme i Transports).
  
Article 7. Sol·licituds, documentació i termini
  
Les sol·licituds d'ajudes previstes en la present ordre s'efectuaran per mitjà d'instància, formalitzada d'acord amb el model que s'adjunta a aquesta ordre (annex I), dirigida a la Direcció General de Transports de la Conselleria d'Obres Públiques, Urbanisme i Transports. Les dites sol·licituds s'hauran de presentar en el termini de 20 dies naturals comptats a partir de la publicació de la present ordre en el Diari Oficial de la Generalitat Valenciana, a la Direcció General de Transports de la Conselleria d'Obres Públiques, Urbanisme i Transports, directament o per qualsevol de les formes que preveu l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, a la qual s'haurà d'adjuntar la documentació següent:
  
- Còpia compulsada del CIF de l'empresa o el NIF, si és procedent.
  
- Poder de representació, compulsat, de la persona que representa l'empresa interessada.
  
- El projecte de renovació dels vehicles adscrits a la concessió referit en l'article 6.b).
  
- Pressupost individualitzat i detallat de readaptació de la imatge externa del vehicle, si és procedent.
  
Així mateix, d'acord amb els disposat en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.6.96), s'haurà d'aportar la següent documentació:
  
- Còpia compulsada de l'últim rebut de l'Impost d'Activitats Econòmiques.
  
- Certificat expedit per l'agència tributària corresponent, acreditativa d'estar al corrent de les obligacions tributàries, tant estatals com autonòmiques.
  
- Certificat expedit per la Tresoreria de la Seguretat Social, acreditatiu d'estar al corrent en el pagament de les corresponents quotes.
  
Article 8. Criteris de valoració de les sol·licituds
  
Els criteris que serviran de base per a l'atorgament de les ajudes seran els següents:
  
- Adquisició de vehicles nous.
  
- Substitució de vehicles de més edat.
  
- Antiguitat en l'adscripció a la concessió dels vehicles.
  
- Repercussió en l'edat mitjana de la flota de la concessió.
  
- Nombre de vehicles que es pretenga adaptar la imatge.
  
- Participació en altres ajudes per a la renovació de flota.
  
- Adquisició de vehicles usats.
  
- Extensió de les ajudes al màxima quantitat de concessions.
  
Article 9. Atorgament de les ajudes
  
La Direcció General de Transports a la vista de les sol·licituds presentades, després de l'estudi previ, fixació d'admissibilitats i quanties, a partir dels criteris de valoració establits en l'article cinqué, elaborarà les propostes motivades per a l'atorgament i denegació de les ajudes, i les elevarà el conseller d'Obres Publiques, Urbanisme i Transports per a la seua resolució definitiva. Transcorreguts sis mesos des de la presentació de la sol·licitud, sense que hi haja resolució expressa, es podrà entendre que és desestimatòria de la petició formulada.
  
Article 10. Pagament de les subvencions
  
1. Les empreses concessionàries que obtinguen ajudes previstes en aquesta ordre tindran l'obligació d'aportar, en el termini de 15 dies naturals des de la data de notificació de la resolució definitiva, la següent documentació:
  
1.1. Documentació que cal aportar per part de les empreses concessionàries que opten per la substitució de vehicles per altres de nous o d'usats:
  
a) Contracte de la compra del vehicle, que incloga les característiques tècniques detallades del xassís i de la carrosseria.
  
b) Factura per l'import total de l'adquisició del vehicle i el document acreditatiu del pagament.
  
c) Compromís d'adscriure i dedicar el vehicle a la realització del servei que es detalla en la resolució d'atorgament de l'ajuda.
  
d) Permís de circulació i fitxa tècnica del nou vehicle.
  
e) Targeta de transport.
  
f) Resolució del Servei Territorial de Transports, per la qual s'autoritza l'adscripció a la concessió del nou vehicle i la baixa del vehicle substituït.
  
g) Dades de domiciliació bancària.
  
h) Certificat de la Inspecció Tècnica de vehicles quan es tracte de la compra de vehicles usats.
  
1.2. Documentació que cal aportar per part de les empreses que opten per la readaptació de la imatge externa dels vehicles:
  
a) Factura detallada del cost de la readaptació i el document acreditatiu del pagament.
  
2. Una vegada aportada pels beneficiaris la documentació assenyalada en el punt 1.1. i 1.2. d'aquest articles, després de la comprovació prèvia del fet que els justificants són adequats, i iniciada la prestació del servei que es detalla en la resolució d'atorgament de la subvenció, la Direcció General de Transports tramitarà la proposta de pagament corresponent.
  
Article 11. Obligacions dels beneficiaris
  
1. Els beneficiaris de les ajudes estaran obligats a mantindre el vehicle i els serveis a què s'adscriu segons el seu projecte de renovació, presentat i aprovat, durant un període mínim i continuat de 8 anys.
  
2. Així mateix, els beneficiaris estaran obligats a facilitar qualsevol document o dada que la Direcció General de Transports considere necessari per a un coneixement exhaustiu del compliment dels fins previstos en l'ordre, per les empreses beneficiàries de les ajudes.
  
3. Tampoc no hauran de tindre pendent cap sanció definitiva per incompliment de la legislació de transport i posar en coneixement de l'administració qualsevol ajuda o subvenció que reben per a la mateixa finalitat d'altres administracions o entitats públiques.
  
Article 12. Revocació de les subvencions
  
La Direcció General de Transports comprovarà, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes donarà lloc a la revocació de les subvencions, i a la devolució de les quanties atorgades, així com dels corresponents interessos de demora.
  
DISPOSICIÓ ADDICIONAL
  
La present ordre serà d'aplicació, respecte de les actuacions subvencionades que regula, amb eficàcia retroactiva des de l'1 de gener de 1998.
  
DISPOSICIÓ FINAL
  
1. Es faculta el director general de Transports per a dictar les disposicions i adoptar les mesures que considere oportunes per al desenvolupament i aplicació de les disposades en la present ordre.
  
2. La present ordre entrarà en vigor l'endemà de la publicació en el Diari Oficial de la Generalitat Valenciana.